[{"text_idx": "#000002", "text": "Sekve de la du sukcesaj Virtualaj Kongresoj okazintaj en 2020 kaj 2021, c\u0302i-jare UEA organizas la 3-an Virtualan Kongreson kvartage fine de novembro, inter la datoj 24-27.11.2022: Se tiu c\u0302i modelo sukcesos, g\u0302i eventuale farig\u0302os konstanta arang\u0302o, suplemente al la UK. Kaj alia novaj\u0302o estas, ke g\u0302i okazos samtempe kun Retoso 2022, la reta evento de TEJO."}, {"text_idx": "#000003", "text": "La 3-a VK havos kiel temon la saman temon de la 107-a Universala Kongreso, okazinta en Montrealo: \u201eLingvo, vivo, tero: Jardeko de Indig\u0302enaj Lingvoj\u201d. Unu el la celoj nun okazigi la VK-n pli proksime de la fino de la jaro estas elstare doni al la temo de la UK pluan traktadon dum la jaro. Do la 3-a VK devos havi specialan atenton al indig\u0302enaj lingvoj, kun prelegoj kaj kursetoj."}, {"text_idx": "#000004", "text": "Samtempe la VK utilos kiel retrospektivo de la jaro, kun rememorigoj pri diversaj gravaj okazoj. En 2022 i.a. estis la 135-jarig\u0302o de Hector Hodler, la 125-jarig\u0302o (samtempe 85-jarig\u0302o de la morto) de Eu\u0306geno Mih\u0302alski, la 100-jarig\u0302o de Eli Urbanova\u0301 (samtempe 10-jarig\u0302o de s\u0302ia forpaso), la 100-jarig\u0302o de Rejna de Jong, la 100-jarig\u0302o de la Esperanto-radiofonio, la 80-jarig\u0302o de la morto de Lidja Zamenhof, la 70-jarig\u0302o de la Centro por Esploro kaj Dokumentado pri Mondaj Lingvaj Problemoj (CED) k.a. Aldone al tiuj rememoroj estos ankau\u0306 ric\u0302a scienca, faka kaj kultura programo, kun spaco por eldonistoj, au\u0306toroj kaj artistoj."}, {"text_idx": "#000005", "text": "Krom rigardo al la pasanta jaro, la VK ankau\u0306 estos vitrino por novaj\u0302oj: oni prezentos laborprogresojn pri la 108-a UK en Torino kaj g\u0302iaj diversaj programeroj: i.a. pri Belartaj Konkursoj, Esperantologia Konferenco, scienca programo ktp. Klasike estos la virtuala Movada Foiro (spaco por landaj kaj fakaj asocioj kaj aliaj temgrupoj) kaj prezento de agado de la komisionoj de UEA. Kaj Retoso 2022 ( proponos ric\u0302an programon allogan al junuloj de c\u0302iuj ag\u0302oj."}, {"text_idx": "#000006", "text": "Alig\u0302i al la 3-a VK kaj Retoso 2022 jam eblas: La alig\u0302o estas senpaga por aktualaj individuaj membroj de UEA kaj TEJO en 2022 (por tiuj, kiuj alig\u0302os g\u0302is la 18-a de novembro). Se vi ankorau\u0306 ne estas aktuala IM por 2022, eblas samtempe alig\u0302i al UEA kaj al la VK por g\u0302ui la senpagan alig\u0302on. Okazigi virtualan eventon havas kostojn, do donacoj bonvenas. C\u0302iuj, kiuj donacos 50 EUR au\u0306 pli aperos kiel Subtenanto de VK. Bonvenon alig\u0302i!"}, {"text_idx": "#000009", "text": "Besza\u0301molo\u0301 a Zamenhof emle\u0301ku\u0308nnepse\u0301gro\u030bl \u2013 2017"}, {"text_idx": "#000012", "text": "Eszperanto\u0301 nyelvtanfolyamA MESZ weba\u0301ruha\u0301zaHi\u0301rlevelek, kiadva\u0301nyok1% felaja\u0301nla\u0301sa"}]